সুরমা জাহিদ: আসলে এটা বললাম না, বলে বোঝানো যাবে না। এটা আমার কাজের বড় স্বীকৃতি। আমি সারাজীবনই কাজের মধ্যে ছিলাম। কোন অনুষ্ঠানে খুব একটা যেতে পারি নাই, কোন লেখকের সাথে তেমন আড্ডা দেই নাই। আনিস স্যার আমাকে, আনিস স্যার আর আনিস ভাবী আমাকে প্রচুর উৎসাহ দিয়েছেন, অসম্ভব সাহস ও শক্তি দিয়েছেন, সবসময় আমাকে তাঁদের সন্তানের মতো মনে করে আদেশ উপদেশ সব দিয়েছেন, আমি মানার চেষ্টা করেছি, ওনাদের কাছে আমি কৃতজ্ঞতা প্রকাশ করছি, ওনারা এতোই বড় মানুষ, আমার কৃতজ্ঞতায় ওনাদের কিছু যায় আসে না, আমি যখন স্যারকে বললাম স্যার, আমাকে তো বাংলা একাডেমি থেকে এটা জানিয়েছে। তখন তিনি জাহাঙ্গীরনগর বিশ্ববিদ্যালয়ে একটা অনুষ্ঠানে ছিলেন।